อาวดี้ A3

อาวดี้ A3 เป็นรถยนต์นั่งขนาดกระชับเหมาะสำหรับครอบครัวเล็ก เริ่มผลิตและวางจำหน่ายตั้งแต่คริสต์ทศวรรษที่ 1990 ปัจจุบันผลิตออกมาแล้วสามโฉมด้วยกัน โดยสองโฉมแรกใช้โครงสร้างหลักรหัส A ของเครือฟ็อลคส์วาเกิน และใช้ร่วมกับรถรุ่นอื่นๆอย่าง Audi TT, Volkswagen Golf, Volkswagen Caddy และ Volkswagen Touran เป็นต้น ส่วนโฉมที่สามใช้โครงสร้างหลักรหัส MQB เครือฟ็อลคส์วาเกิน

**โฉมที่ 1 (Typ 8L; 1996–2003)**
A3 โฉมแรก (หรือเรียก Type 8L) เปิดตัวในตลาดยุโรปเมื่อปีค.ศ. 1996 นับเป็นการกลับมาทำตลาดรถยนต์นั่งขนาดเล็กของอาวดี้อีกครั้ง ตั้งแต่การเปิดตัว Audi 50 ในปีค.ศ. 1978 ในช่วงแรกนี้เอง A3 วางจำหน่ายเฉพาะแบบสามประตูท้ายตัด เพื่อสร้างภาพลักษณ์ที่ดูสปอร์ตมากกว่าฟ็อลคส์วาเกิน กอล์ฟ มีทั้งแบบขับเคลื่อนล้อหน้าและสี่ล้อ เครื่องยนต์แบบแถวเรียงสี่สูบถูกติดตั้งตามขวาง สหราชอาณาจักรเป็นประเทศแรกที่ได้จำหน่าย A3 ในเดือนพฤศจิกายน ค.ศ. 1996 อาวดี้ A3 เป็นรถยนต์แบบที่แปดของอาวดี้ที่มีห้าวาล์วต่อลูกสูบ

**เครื่องยนต์**

**โฉมที่ 2 (Typ 8P; 2003–2013)**
อาวดี้ A3 โฉมที่ 2 เปิดตัวที่งานเจนีวามอเตอร์โชว์ 2003 ตอนแรกเปิดตัวเฉพาะแบบสามประตูท้ายตัดพร้อมเครื่องยนต์สี่สูบ การออกแบบใหม่ทำให้มีความจุภายในกว้างขึ้น มีการใช้เครื่องยนต์เบนซินแบบใหม่พร้อมระบบฉีดแบบ FSI (Fuel Stratified Injection) และใช้เกียร์กระปุกธรรมดา 6 สปีด 
กลางปี 2003 มีการเปิดตัวเพิ่มอีกสองรุ่นย่อย คือแบบ 2.0 Turbo-FSI (197 แรงม้า) และแบบ 3.2L VR6 engine (247 แรงม้า)

**เครื่องยนต์**

**โฉมที่ 3 (Typ 8V; 2012–2020)**
อาวดี้ A3 โฉมที่ 3 เปิดตัวที่งานเจนีวามอเตอร์โชว์ 2012 และเริ่มวางจำหน่ายในตลาดยุโรปในเดือนกันยายนของปีเดียวกัน เป็นยานยนต์แบบแรกที่ใช้โครงสร้างหลักรหัส MQB เครือฟ็อลคส์วาเกิน โฉมที่ 3 ประกอบด้วยแบบสามประตูท้ายตัด, ห้าประตูสปอร์ตแบ็ก และสี่ประตูซาลูนเพื่อหวังประชันกับเมอร์เซเดส-เบนซ์ CLA-Class

**เครื่องยนต์**

**โฉมที่ 4 (Typ 8Y; 2020–ปัจจุบัน)**
Rear view
Audi A3 Sedan
Rear view
Audi S3
Audi S3 Sedan
อาวดี้ สำหรับรุ่นใหม่นี้จะเป็นเจนเนอเรชั่นที่ 4 ของ A3 มากับรหัสตัวถัง 8Y โดยตอนแรกจะเปิดตัวในงานเจนีวา มอเตอร์โชว์ 2020 แต่เมื่องานถูกยกเลิกก็เลยต้องปล่อยเฉพาะข่าวและเตรียมวางขายช่วงกลางปีนี้ รุ่นใหม่นี้จะใช้พื้นตัวถัง MQB ของเครือ Volkswagen แบบเดียวกับรถยนต์ในเครือ เช่น Volk Golf รุ่นใหม่ Mk8 SEAT Leon MK4 และ Skoda Octavia MK4 โดยตัวถังที่เปิดตัวออกมาคือสปอร์ตแบ็คแบบ 5 ประตูนั้นจะมีความยาวและกว้างขึ้นจากรุ่นเดิม 30 มิลลิเมตร ทำให้มีความยาว 4,343 มิลลิเมตร และกว้าง 1,820 มิลลิเมตร สูง 1,449 มิลลิเมตร พร้อมระยะฐานล้อ 2,636 มิลลิเมตร ขณะที่รุ่นซีดานจะมีความยาวมากกว่ารุ่น Sportback อยู่ประมาณ 152 มิลลิเมตร ทำให้ตัวเลขขยับขึ้นเป็น 4,495 มิลลิเมตร ระยะฐานล้อเท่ากัน โดยระบบกันสะเทือนของทั้ง 2 รุ่นด้านหน้าเป็นแบบแม็คเฟอร์สันสตรัท และด้านหลังแบบ 4 Link และเริ่มวางจำหน่ายในตลาดยุโรปในเดือนกันยายนของปีเดียวกัน เป็นยานยนต์แบบที่สองที่ใช้โครงสร้างหลักรหัส MQB เครือฟ็อลคส์วาเกิน โฉมที่ 4 ประกอบด้วยแบบห้าประตูสปอร์ตแบ็ก และสี่ประตูซาลูนเพื่อหวังประชันกับเมอร์เซเดส-เบนซ์ CLA-Class, A-Class และ บีเอ็มดับบลิว 2-Series Gran Coupe’

**เปิดตัวในประเทศไทย**
 อาวดี้ ประเทศไทย เปิดตัวสปอร์ตซับคอมแพคท์ Audi A3 Sportback 35 TFSI S line รุ่นปรับโฉมใหม่ ราคาจำหน่ายเปิดออกมาที่ 2,399,000 บาท เผยโฉมที่งานมอเตอร์เอ็กซ์โป 2021 ใส่ขุมพลังเทอร์โบ 1.4 ลิตร กำลังสูงสุด 150 แรงม้า (นำเข้าจากเยอรมนี) - นอกจากนี้ Audi Thailand ยังเริ่มวางจำหน่าย Audi S3 Sportback quattro ใหม่ ซึ่งไม่ได้นำมาจัดแสดงในงานครั้งนี้ โดยมาพร้อมเครื่องยนต์เทอร์โบชาร์จ 4 สูบ ความจุ 2.0 ลิตร กำลังสูงสุด 290 แรงม้า แรงบิดสูงสุด 400 นิวตัน-เมตร พร้อมระบบขับเคลื่อนสี่ล้อ quattro ให้อัตราเร่ง 0-100 กม./ชม. ในเวลา 4.8 วินาที ทำความเร็วสูงสุดได้ 250 กม./ชม. Audi S3 Sportback quattro มาพร้อมช่วงล่างแบบ S Sports, กระจกจังหน้าตกแต่งด้วยสัญลักษณ์ S3, ล้อขนาด 19 นิ้ว, ห้องโดยสารตกแต่งแบบ Dark Aluminium Spectrum, เบาะนั่งคู่หน้าแบบสปอร์ตพร้อมสัญลักษณ์ S, หน้าจอ Virtual Cockpit Plus ขนาด 12.3 นิ้ว, ระบบ MM Radio plus แบบสัมผัส (MMI touch) ขนาด 10.1 นิ้ว และเกียร์แบบ Compact Shifter เป็นต้น ราคา 3,599,000 บาท - Audi (อาวดี้) ภายใต้การบริหารงานของบริษัท ไมซ์สเตอร์ เทคนิค จำกัด ได้เข้ามาทำตลาดในประเทศไทยในช่วง 5 ปีที่ผ่านมา และได้เดินหน้านำเข้าสินค้ารุ่นใหม่ ๆ เข้ามาตอบสนองความต้องการของลูกค้าอย่างต่อเนื่อง โดยในปัจจุบันมีการเปิดตัวรถยนต์รุ่นใหม่ไปแล้วมากกว่า 60 รุ่น โดยเฉพาะในสินค้ากลุ่มสมรรถนะสูงอย่าง RS (อาร์เอส) ที่บุกตลาดในประเทศไทยเคียงข้างรถยนต์ไฟฟ้าที่อาวดี้ถือเป็นหนึ่งในผู้บุกเบิกสำหรับตลาดรถยนต์หรูหรา ซึ่งหากนับถึงก่อนหน้านี้ อาวดี้ได้นำเข้ารถยนต์กลุ่มอาร์เอสเข้ามาทำตลาดอย่างหลากหลายมากถึง 8 รุ่นเข้าไปแล้ว และล่าสุด พวกเขาได้ทำการเปิดตัวน้องเล็กในตระกูลอาร์เอสในประเทศไทยอย่างเป็นทางการกับ 2022 Audi RS3 Sportback (อาวดี้ อาร์เอส3 สปอร์ตแบ็ค) ที่เข้ามาทำตลาดในประเทศไทยด้วยค่าตัว 5.399 ล้านบาท (นำเข้าจากเยอรมนี GER) ซึ่งหลายคนอาจจะบอกว่าแพง แต่บอกเลยว่ารถคันนี้นั้นไม่ธรรมดา 

**เครื่องยนต์**
ทางเลือกของเครื่องยนต์มี 3 รุ่นคือ เบนซิน TFSI บนพื้นฐานของ 4 สูบ 1,500 ซีซี เทอร์โบที่มีกำลัง 150 แรงม้า ที่ 5,000-6,000 รอบ/นาที แรงบิดสูงสุด 25.5 กก.-ม. ที่ 1,500-3,000 รอบ/นาที มีความเร็วสูงสุด 224 กิโลเมตร/ชั่วโมง ใช้เวลา 8.4 วินาทีสำหรับ 0-100 กิโลเมตร/ชั่วโมง โดยมีให้เลือกทั้งเกียร์ธรรมดา 6 จังหวะหรืออัตโนมัติ 7 จังหวะ โดยในรุ่นเบนซินจะมีทางเลือกสำหรับผู้ที่ต้องการความประหยัดกับการปรับสเป็กเป็น Mild Hybrid พร้อมระบบไฟฟ้า 48 โวลต์ ส่วนเทอร์โบดีเซล 4 สูบ 2,000 ซีซี มี 2 กำลังขับเคลื่อน คือ 116 แรงม้า ที่ 2,750-4,250 รอบ/นาที แรงบิดสูงสุด 30.6 กก.-ม. ที่ 1,600-2,500 รอบ/นาที ส่วนอีกรุ่นมีกำลัง 150 แรงม้า ที่ 3,000-4,200 รอบ/นาที และแรงบิดสูงสุด 36.7 กก.-ม. ที่ 1,600-2,750 รอบ/นาที

**อ้างอิง==